[{"text_idx": "#000002", "text": "Mae gwyliau aml-leoliad dinesig wedi dod yn bethau mwy cyffredin dros dymor yr hydref. Roedd yr amlycaf o\u2019r rhai Cymreig, Sw\u0302n, yng Nghaerdydd penwythnos diwethaf, ac mae un arall sy\u2019n dod a dw\u0302r i\u2019r dannedd yn Sir Benfro penwythnos yma."}, {"text_idx": "#000004", "text": "Un o\u2019r enwau amlycaf sy\u2019n perfformio eleni ydy The Magic Numbers a gafodd lwyddiant ysgubol gyda\u2019u halbwm cyntaf yn 2005."}, {"text_idx": "#000008", "text": "Mae\u2019r prosiect hip-hop newydd, Gwcci, wedi rhyddhau eu sengl heddiw ac mae\u2019n drac perffaith i\u2019ch rhoi chi yn y mw\u0302d ar gyfer Calan Gaeaf."}, {"text_idx": "#000010", "text": "Mae enw\u2019r trac yn awgrymu\u2019n gryf fod y ga\u0302n yn berffaith ar gyfer yr adeg yma o\u2019r flwyddyn a\u2019r hen draddodiad Celtaidd o ddathlu Calan Gaeaf. Ac mae hynny\u2019n bwysig i\u2019w nod gan mai neges y ga\u0302n ydy y dylid anghofio am y fersiwn Americanaidd masnachol o\u2019r dathliad sydd wedi\u2019i boblogeiddio dros y blynyddoedd, a throi no\u0302l at ddathlu\u2019r achlysur gwreiddiol."}, {"text_idx": "#000011", "text": "\u201cNaw wfft i Halloween a capitalist America \u2013 ma\u2019n bryd i Galan Gaeaf gymryd centre stage unwaith eto\u201d ydy galwad Gwcci."}, {"text_idx": "#000012", "text": "Mae Gwcci yn artist dirgel sy\u2019n cyd-fynd ag amcanion craidd label BICA sef i roi llwyfan i genre\u2019s dawns ac electronig yn y Gymraeg."}, {"text_idx": "#000015", "text": "Ie wir, nos Fercher coronwyd Adwaith fel enillwyr y Wobr Gerddoriaeth Gymreig am yr ail waith \u2013 y band cyntaf i dderbyn y wobr ddwywaith."}, {"text_idx": "#000016", "text": "Bato Mato oedd albwm gorau\u2019r flwyddyn gan artist o Gymru yn o\u0302l beirniaid y Wobr Gerddoriaeth Gymreig. Mae\u2019n anodd anghytuno a\u0302 hynny wrth ystyried bod y triawd o Gaerfyrddin wedi codi eu cerddoriaeth i\u2019r lefel nesaf gyda\u2019u hail albwm."}, {"text_idx": "#000017", "text": "Yr hyn sy\u2019n gwneud y gamp hyd yn oed yn fwy trawiadol ydy safon anhygoel yr albyms eraill oedd ar y rhestr fer eleni \u2013 roedd recordiau hir ardderchog gan Buzzard Buzzard Buzzard, Gwenno,, Cate Le Bon, Papur Wal, Lemfreck a\u2019r Manic Street Preachers i enwi dim ond rhai yn eu herbyn."}, {"text_idx": "#000018", "text": "Ond, Bato Mato ddaeth i\u2019r brig gan roi\u2019r wobr am yr eilwaith i Adwaith ar o\u0302l iddyn nhw ennill gyda Melyn yn 2019."}, {"text_idx": "#000020", "text": "Llongyfarchiadau mawr Adwaith \u2013 mwyhewch y dathlu!"}, {"text_idx": "#000021", "text": "Ar o\u0302l iddyn nhw ennill y wobr ETO, dim ond un dewis o ga\u0302n o\u2019r albwm sydd i rannu gyda chi:"}, {"text_idx": "#000026", "text": "Mae Sister Wives yn fand sydd wedi\u2019u hysbrydoli gan fytholeg Gymreig, ac mae eu cerddoriaeth yn gybolfa o seicedelia, gwerin, post-pync, garej a glam roc y 70au."}, {"text_idx": "#000027", "text": "Ffurfiodd Sister Wives yn wreiddiol no\u0302l yn 2018, ond mae\u2019n deg dweud mai ar ddechrau 2021 y daethon nhw wir i sylw\u2019r gynulleidfabGymraeg ar o\u0302l rhyddhau\u2019r EP Gweler Ein Gofid ar ddiwedd y flwyddyn flaenorol."}, {"text_idx": "#000030", "text": "Tra bod cewri yn ganolog i le\u0302n gwerin y genedl, anaml y clywir am gewri benywaidd. Arweiniodd y syniad i\u2019r band o Sheffield i ddychmygu eu grym dinistriol, meithringar, syfrdanol, ac yn bwysicaf oll, benywaidd eu hunain."}, {"text_idx": "#000032", "text": "Donna Lee (llais/allweddi/synths) ydy\u2019r Gymraes sy\u2019n ffryntio\u2019r band ac mae\u2019n bwysig iddi gynrychioli\u2019r Gymraeg y tu allan i Gymru meddai."}, {"text_idx": "#000034", "text": "Yn graidd i Y Gawres yn o\u0302l Donna mae adennill \u2013 stampio gofod iddyn nhw eu hunain, menywod, ac unrhyw un sy\u2019n gwthio yn erbyn normau patriarchaidd."}, {"text_idx": "#000035", "text": "\u201cRydyn ni\u2019n meddwl ei bod hi\u2019n bwysig bod yn weladwy fel criw o ferched yn ein tridegau sy\u2019n dal i chwarae gigs a gwneud sw\u0302n, yn hytrach nag encilio i rolau mwy derbyniol yn gymdeithasol a rhoi\u2019r gorau i\u2019n hofferynnau\u201d."}, {"text_idx": "#000039", "text": "Roedd ecsgliwsif bach arbennig ar wefan Y Selar nos Iau wrth i ni ddatgelu fideo newydd ar gyfer un o ganeuon Elis Derby."}, {"text_idx": "#000041", "text": "Yn ystod cyfnod recordio\u2019r albwm, bu Elis yn brysur yn ffilmio tipyn o\u2019r bwrlwm yn y stiwdio yn Llandwrog, a bellach mae wedi defnyddio\u2019r deunydd i greu\u2019r fideo newydd."}]